दिपक थापा

दिपक थापा (जन्म २०२८ मंसिर ८) नेपाल प्रहरीका महानिरीक्षक (आईजीपी) हुन् । 

उनलाई प्रधानमन्त्री केपी शर्मा ओली नेतृत्वको मन्त्रिपरिषद्ले ४ चैत २०८१ मा महानिरीक्षकमा बढुवा गरेको थियो । 

प्रतिष्पर्धी प्रहरी अतिरिक्त महानिरीक्षक (एआईजी) हरुमध्ये वरिष्ठतामा समेत अगाडि रहेका उनलाई सरकारले ५ चैतमा आईजीपीको नियुक्ति पत्र दिएको थियो । 

उनलाई गृहसचिव गोकर्णमणि दुवाडीले आईजीपीको दर्ज्याह्नी चिह्न लगाइदिएका थिए । योसँगै उनी नेपाल प्रहरीको ३०औं महानिरीक्षक बनेका छन् ।  

 प्रहरी सेवा 
भक्तपुरका स्थायीवासी थापा प्रहरी सेवामा प्रवेश गर्नुअघि स्थायी शिक्षक थिए । उनले २०४६ सालमा आईए उत्तीर्ण गरेर शिक्षक सेवा आयोगको परीक्षा दिएका थिए । 

त्यसक्रममा बीए पढ्दै गर्दा उनले निमाविको स्थायी शिक्षकमा नाम निकाले । त्यसपछि उनले कन्या मावि भक्तपुरमा गणित विषय पढाएका थिए । अध्यापन गराइरहेका बेला प्रहरी निरीक्षकमा भर्ना खुलेको थाहा पाएपछि उनले दर्खास्त दिएका थिए । 

यो १० मंसिर २०५० को कुरा हो । उनी सबै परीक्षामा पास भएर ५५औं नम्बरमा नाम निकाले । पहिलो लटमा सरकारले ५ चैत २०५१ मा १ देखि ५३ नम्बरसम्मलाई भर्ना लियो । विशेष कोटा भनेर गुप्तचरबाट आएका दुई जना गरी ५५ जनालाई तालिममा पठाइयो । तर ५५औं नम्बरमा रहेका थापा छुटे ।

पछि उनले ६ महिनापछि नियुक्ति पाएका थिए । 
+दर्जाबढुवा/नियुक्तिकैफियतइन्स्पेक्टर२०५२ भदौ १९प्र.नि.पदमा नियुक्तिडीएसपी२०६३  भदौ ८एसपी२०७२ साउन ८एसएसपी२०७५ फागुन ६डीआईजी२०७९ असार १७एआईजी२०७९ चैत ६
 सन्दर्भहरू